open-index/open-wikipedia-markdown huggingface dataset:
יוליה גאבור

**יוליה גאבור** (בהונגרית: **Gábor Júlia**; בודפשט, 31 במאי 1953) היא ספרנית ועורכת יהודייה-הונגרייה.

## ביוגרפיה
יוליה גאבור נולדה בבודפשט כבתם של זוג השחקנים המפורסמים היהודים הונגרים מיקלוש גאבור ואווה רוטקאי.
* בין השנים 1972–1978 הייתה סטודנטית לשפות הונגרית-אנגלית בפקולטה למדעי הרוח של אוניברסיטת אטווש לוראנד.
* מ-1974 עד 1975 עבדה כאשת מכירות עבור "הוצאת הספרים גונדולט" (Gondolat Kiadó).
* מ-1978 עד 1980 הייתה הספרנית בספריית הלאומית על שם סצ'ני.
* מ-1980 עד 1983 עבדה ב"גן החיות והגן הבוטני של בודפשט" (Fővárosi Állat- és Növénykert) כספרנית וכן כמנהלת עסקאות בינלאומיות וכמטפלת.
* משנת 1983 עד 1999 הייתה המזכיר/ה בפועל של "המרכז ההונגרי של המכון הבינלאומי לתיאטרון" (International Theatre Institute-ITI) ליד אונסק"ו.
* בין 1999- 2003 הייתה רכזת היחסים הבינלאומיים בתיאטרון הלאומי במישקולץ.
* בשנת 2000 הייתה מנהלת פסטיבל התיאטראות ההונגרי.
יוליה גאבור מעולם לא רצתה להיות שחקנית למרות היות הוריה שחקנים מפורסמים מאוד, בין הבולטים שבשחקני התיאטרון והקולנוע ההונגריים והוריה מעולם לא התערבו בבחירותיה, לכן היא בחרה את דרכה הן באוניברסיטה והן לאחריה.

## חיים אישיים

בעלה הוא סיגטי גאבור, היסטוריון של ספרות.

בשנת 1987 ייסדה את פרס אווה רוטקאי להנצחת אמה. ב-1989 היא ובעלה הקימו את חדר הזיכרון של אווה רוטקאי, שפעל עד 2005.

## סרטים
* סינבד (1970)

## יצירותיה לתיאטרון
* Karton (előadó) - קרטון (מנחה)
* Idén nem kérek ajándékot! - אני לא מבקש מתנה השנה!
* És Lőn... - וזה היה...

## כתביה
בשפת המקור:

* *Kölcsey Antónia naplója*; szerk.; Magvető, Bp., 1982 *(Magyar Hírmondó)*
* *Száz rejtély a magyar kommunizmus történetéből*; szerk. Gábor Júlia, Halmos Ferenc; Gesta, Bp., 2004
* Gábor Júlia–Szigethy Gábor: *Álomszínészpár. Történetek Ruttkai Éváról és Latinovits Zoltánról*; Helikon, Bp., 2010
* *Áldás, áldomás*; szerk. Gábor Júlia, Szigethy Gábor; Bencés, Pannonhalma, 2010 (*Bencés humor* sorozat) + CD

בתרגום חופשי:
* יומנה של אנטוניה קולצ'אי, הוצאת מאגווטה (Magvető), הוצאת מאגווטה 1982 (ניוזלטר הונגרי)
* מאה תעלומות מתולדות הקומוניזם ההונגרי ; עורכים. יוליה גאבור, פרנץ האלמוש; ג'סטה, 2004
* גאבור סיגטי – יוליה גאבור: זוג שחקנים חלומי. סיפורים על אווה רוטקאי וזולטאן לטינוביץ'. Helikon, 2010
* ברכה, איחולים חגיגיים; עורכים: יוליה גאבור, גאבור סיגטי; בנדיקטינים, פנונהלמה, 2010 (סדרת הומור בנדיקטיני)

## לקריאה נוספת
* MTI Ki kicsoda 2009. Szerk. Hermann Péter. Budapest: Magyar Távirati Iroda. 2008. ISBN 978-963-1787-283 (מיהו מי. 2008. סוכנות הידיעות ההונגרית
*ראיון עם יוליה גאבור ועם בעלה גאבור סיגטי עם צאת ספרם המשותף "זוג שחקנים חלומי" (בהונגרית).

## קישורים חיצוניים

* Gábor Júlia nagyon hasonlít híres édesanyjára, Ruttkai Évára : יוליה גאבור דומה מאוד לאמה המפורסמת, אווה רוטקאי
* Papiruszportal.hu
* יוליה גאבור ב-PORT.HU
* ראיון עם יוליה גאבור בכתב העת (האינטרנטי) szinhaz.hu

קטגוריה:יהודיות הונגריות
קטגוריה:ספרניות ומידעניות
קטגוריה:בודפשט: אישים
קטגוריה:יהדות בודפשט
קטגוריה:עורכים ספרותיים יהודים
קטגוריה:בוגרות אוניברסיטת אטווש לוראנד בודפשט
קטגוריה:ספרנים ומידענים יהודים
קטגוריה:יהודים הונגרים
קטגוריה:ילידות 1953
קטגוריה:הונגרים שנולדו ב-1953
קווסטלאב

**אמיר כאליב תומפסון** (נולד ב-20 בינואר 1971), הידוע באופן מקצועי בשם **קווסטלאב** (מאנגלית: Questlove מסוגנן כ-uestlove?), הוא מוזיקאי, כותב שירים, תקליטן, סופר, עיתונאי מוזיקה ובמאי קולנוע אמריקאי.

## קריירה
קווסטלאב הוא המתופף והמוביל (במשותף עם חבר הלהקה בלאק ת'וט) של להקת ההיפ-הופ דה רוטס. הלהקה משמשת כלהקת הבית של The Tonight Show Starring Jimmy Fallon מאז 17 בפברואר 2014. קווסטלאב הוא גם אחד מהמפיקים של אלבום השחקנים של המחזמר "המילטון" בברודוויי. הוא המייסד המשותף של אתרי האינטרנט Okayplayer ו-OkayAfrica. בנוסף, הוא פרופסור עזר במכון קלייב דייוויס למוזיקה מוקלטת באוניברסיטת ניו יורק.

קווסטלאב הפיק הקלטות לאמנים כולל אלביס קוסטלו, קומון, דיאנג'לו, אריקה באדו, ג'יי זי, ולאחרונה, אל גרין, איימי ווינהאוס וג'ון לג'נד. כסופר, הוא כתב ארבעה ספרים.

בדצמבר 2024 פורסם כי קווסטלאב יביים סרט תיעודי מוזיקלי בשם *Ladies & Gentlemen… 50 Years of SNL Music* עבור NBC. הסרט יוקרן ב-27 בינואר 2025, לקראת חגיגות ה-50 לתוכנית "סאטרדיי נייט לייב" ויחקור את ההופעות המוזיקליות האייקוניות בתולדות התוכנית, כולל סיפורים מאחורי הקלעים, מערכונים והופעות אורח.

## פרסים ומועמדויות

## קישורים חיצוניים

* 

## הערות שוליים

קטגוריה:זוכי פרס סאנדנס
קטגוריה:זוכי פרס גראמי
קטגוריה:מפיקי היפ הופ אמריקאים
קטגוריה:אמריקאים ממוצא בניני
קטגוריה:אמריקאים שנולדו ב-1971
צליל דנין

**צליל דנין** (נולדה ב-17 ביולי 1988) היא זמרת יוצרת, מלחינה, פזמונאית ומפיקה מוזיקלית ישראלית.

## ביוגרפיה
דנין נולדה ביקנעם עילית. היא נכדתו של יחיא פנחס דנין, רב היישוב אליקים וממקימיו. למדה במגמת תקשורת, תיאטרון ומוזיקה בבית ספר תיכון אורט ע"ש יגאל אלון בעיר. במהלך לימודיה בתיכון, הקימה את להקת הרוק "החצר האחורית", איתם הופיעה במועדון הבארבי. התגייסה לצה"ל בשנת 2006 ושירתה כמפעילת האמר קרבי.

דנין ניהלה את קהילת האמנים "יפו קריאיטיב" עם היזם והבמאי אמנון רון, שהיה שותף ליצירות המוקדמות שלה.

בשנת 2012 השתתפה באלבום "השלישי" של מטרופולין, בו שרה את השיר "אתה גומר אותי", שהושמע בתחנות רדיו רבות, ואת השיר "לשחק עם הראש", שאותו כתבה והלחינה יחד עם עופר מאירי, היוצר והמפיק של הלהקה. דנין השתתפה בסיבוב הופעות לרגל ליציאת האלבום.

בשנת 2015 החלה לעבוד על המיני-אלבום, "Tzlil 3.1". הסינגל הראשון, "City Friends", שהופק על ידי יקיר בן טוב, הקרטל וטונה, פורסם באותה שנה. בשנת 2016 פרסמה את הסינגל "Oh My Love", שהיה ללהיטה הראשון, הושמע בתחנות הרדיו רבות ונכנס לפלייליסט של גלגלצ.

בשנת 2016 יצא הסינגל "ספרי תמה". השיר הופיע באלבום המחווה לשושנה דמארי "לשיר איתה" לציון עשור לפטירתה. סינגל נוסף, "יום אזכרה", נכתב על ידי הרב שלום שבזי. סבה, הרב יחיא פנחס דנין, הכיר לה שירים מתוך הדיואן. את מילותיו ערכה והלחינה דנין מחדש.

בשנת 2017 יצא הסינגל "בסיבוב", שאותו שרה עם טונה. השיר הופיע באלבומו טונהפארק. באותה שנה הוציאה את הסינגל "לא עובר לי", שהיה הראשון מתוך אלבום הבכורה "רעבה ועצבנית". באותה שנה הופיעה במצעד הגאווה בתל אביב עם רמיקס לשיר "Oh My Love". בהמשך השנה שיתפה פעולה עם הדי. ג'יי ינון יהל ומור אברהמי בסינגל בינלאומי "Naya", שהוציאו יחדיו וזכה להשמעות בתחנות ובמועדונים ברחבי העולם.

בשנת 2017 הופיעה בטקס פרסי אקו"ם וביצעה גרסת כיסוי לשירה של אסתר עופרים, "שדמתי", שכתב יצחק שנהר.

בשנת 2019 יצא הסינגל "אנא אנחנו" עם להקת הדג נחש שנכלל באלבומם "העשירי". באותה שנה יצא הסינגל "על הנייר", שיתוף פעולה עם הראפר שקל וטונה. השיר נכלל באלבומו של "שקל", "ילד פרפר".

בשנת 2019 יצא הסינגל השני, "כל מה שקורה", מתוך אלבום הבכורה, שיתוף פעולה עם הראפר והמפיק עטר מיינר. את הווידאו קליפ לשיר ביים הראפר טונה. סינגל שלישי מהאלבום "שיקרת לי" יצא אף הוא באותה שנה ואותו הפיק אריאל טוכמן. השיר הושמע בתחנות רדיו רבות ונכנס לפלייליסט של גלגלצ.

בשנת 2020 פורסם "העיר הזאת", הסינגל הרביעי מתוך אלבום הבכורה שלה, אותו שרה יחד עם הזמר והשחקן רן דנקר.

דנין כתבה והלחינה את השיר "הקנאה" אותו ביצעה הזמרת נופר סלמאן. השיר נכלל באחד מפרקי סדרת הטלוויזיה הישראלית "היורשת".

אלבום הבכורה של דנין, ששמו "רעבה ועצבנית", יצא לאור בסוף שנת 2021.

## חיים אישיים
דנין מתגוררת ביפו.

## אלבומים
* 2015 - **"Tzlil 3.1"**
* 2021 - **רעבה ועצבנית**

## קישורים חיצוניים

* 
* 
* 

## הערות שוליים

קטגוריה:זמרות-יוצרות ישראליות
קטגוריה:זמרות פופ ישראליות
קטגוריה:זמרי פופ ישראלים
קטגוריה:זמרות ישראליות
קטגוריה:זמרים ישראלים
קטגוריה:מלחינות ישראליות
קטגוריה:מלחינים ישראלים
קטגוריה:זמרות מוזיקה מזרחית ישראליות
קטגוריה:זמרי מוזיקה מזרחית ישראלים
קטגוריה:ראפריות ישראליות
קטגוריה:ראפרים ישראלים
קטגוריה:מפיקות מוזיקליות ישראליות
קטגוריה:מפיקים מוזיקליים ישראלים
קטגוריה:זמרים-יוצרים ישראלים
קטגוריה:ישראליות שנולדו ב-1988
קטגוריה:ישראלים שנולדו ב-1988
I Miss You (שיר של אדל)

"**I Miss You**" (בעברית: "**אני מתגעגעת אליך**") הוא שיר שהוקלט על ידי הזמרת-יוצרת הבריטית אדל. הוא יצא לאור עם פרסום האלבום *[[25 (אלבום)|25]]* כרצועה השלישית. השיר פורסם בפלטפורמת הספוטיפיי וצבר כ-104 מיליון השמעות.

## ביקורות
אל השיר הופנו ביקורות חיוביות. אתר האינטרנט *[[NPR]]* שיבח את אדל על תהליך הכתיבה של "I Miss You" ואף השווה אותו ללהיט "Back to Black" של איימי ויינהאוס. הוא ציין לטובה גם את צלילי התופים שהוסיף מפיק השיר פאוול אפוורת'. האתר *Vox* טען כי "I Miss You" הוא אחד מהשירים הבולטים באלבום, בזכות צלילי התופים בו וקולות הליווי המעומעמים.

## מיקומי שיא

## הערות שוליים

קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
קטגוריה:שירים על געגוע
קטגוריה:שירי גוספל
Sweetest Devotion

"**Sweetest Devotion**" (בעברית: "**ההתמסרות המתוקה ביותר**") הוא שיר שהוקלט על ידי הזמרת-יוצרת הבריטית אדל. הוא יצא לאור עם פרסום האלבום *[[25 (אלבום)|25]]* כרצועה ה-11 והאחרונה. השיר פורסם בפלטפורמת הספוטיפיי וצבר כ-53.5 מיליון השמעות.

## רקע
השיר נפתח בקולו של בנה שאומר "אני רוצה לשבת ליד אמא שלי".  – סיפרה לאתר האינטרנט *[[NPR]]* כנשאלה מדוע "Sweetest Devotion" נפתח בקולו של בנה הקטן.

## ביקורות
אל השיר הופנו ביקורות חיוביות. האתר *Vox* טען כי "Sweetest Devotion" הוא אחד מהשירים הבולטים באלבום. בנוסף כתב כי הוא ממשיך את הרצועה השלישית "I Miss You" עם צלילי פסנתר מעומעמים. השיר מאופיין בקצביות שמחה, חרף מילותיו הקודרות, דבר שצוין לטובה על ידי *Vox*.

## מיקומי שיא

## הערות שוליים

קטגוריה:שירי 2021
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
Remedy (שיר של אדל)

"**Remedy**" (בעברית: "**תרופה**") הוא שיר שהוקלט על ידי הזמרת-יוצרת הבריטית אדל. הוא יצא לאור עם פרסום האלבום *[[25 (אלבום)|25]]* כרצועה החמישית. השיר פורסם בפלטפורמת הספוטיפיי וצבר כ-182 מיליון השמעות.

## רקע
בריאיון לאתר האינטרנט "NPR" סיפרה אדל כי השיר הראשון שנכתב לאלבום הוא "Remedy". היא כתבה אותו באישון לילה באולפן ההקלטות הביתי שלה, והקדישה אותו לבנה הצעיר.

## ביקורות
העיתון הבריטי "הגרדיאן" ציין לטובה את השיר "Remedy", ושיבח על מילותיו. עוד הוסיף כי השילוב בין אדל לראיין טדר, מפיק השיר, הוא נהדר.

## הצלחה מסחרית
"Remedy" זכה להצלחה מסחרית ברחבי העולם ובעיקר ב. הוא דורג במקום ה-25 במצעד הסינגלים הבריטי, ביחד עם שאר השירים מהאלבום שדורגו במצעד גם כן. כמו כן, הוא דורג במקום ה-60 באוסטריה, במקום ה-47 בצרפת ובמקום ה-30 בשווייץ.

## מיקומי שיא

## הערות שוליים

קטגוריה:שירי 2021
קטגוריה:שירי אדל
קטגוריה:שירים באנגלית
קטגוריה:שירים שנכתבו על ידי אדל
We Don't Care

"**We Don't Care**" הוא סינגל של הדי ג'יי הבריטי, סיגלה, ולהקת הפופ רוק הבריטית, The Vamps, שיצא, על ידי חברת התקליטים מיניסטרי אוף סאונד, ב-27 ביולי 2018. השיר נכתב על ידי סיגלה, אלה אייר, ריצ'רד בורדמן, פבלו באומן, אריאן נאסר, אדם נייטס וסמן קדורי, והופק על ידי סיגלה.

נכון לדצמבר 2021, השיר הושמע למעלה מ-36 מיליון פעמים ביוטיוב, ו-107 מיליון פעמים בספוטיפיי.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי סיגלה
קטגוריה:שירי The Vamps
קטגוריה:שירים באנגלית
קטגוריה:שירים שנכתבו על ידי אלה אייר
קטגוריה:שירים שנכתבו על ידי סיגלה
קטגוריה:שירים שנכתבו על ידי פבלו באומן
קטגוריה:שירים שנכתבו על ידי ריצ'רד בורדמן
Lullaby

"**Lullaby**" (בעברית: "**שיר ערש**") הוא סינגל של הדי ג'יי והמפיק המוזיקלי הבריטי, סיגלה, והזמרת-יוצרת האנגליה, פאלומה פיית'. השיר נכתב על ידי סיגלה, פאלומה פיית', ג'ס גלין, ג'ין ג'ין, ג'וש רקורד ואנדרו בולימור, והופק על ידי סיגלה, ג'ו אשוורת', יואהקים יארל ומארק ראלף. השיר יצא, על ידי מיניסטרי אוף סאונד ו-B1 רקורדינגס, ב-23 בפברואר 2018. השיר נכלל במהדורת ה-Zeitgeist של אלבום האולפן הרביעי של פיית', *The Architect*, ובאלבומו הראשון של סיגלה, *[[Brighter Days]]*. השיר היה מועמד בקטגוריית שיר בריטי בפרסי המוזיקה הבריטית.

נכון לדצמבר 2021, השיר הושמע למעלה מ-194 מיליון פעמים בספוטיפיי.

## וידאו קליפ
הווידאו קליפ של השיר הועלה לערוץ היוטיוב של סיגלה ב-28 בפברואר 2018. נכון לדצמבר 2021, הווידאו קליפ נצפה למעלה מ-67 מיליון פעמים.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי סיגלה
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי ג'ס גלין
קטגוריה:שירים שנכתבו על ידי סיגלה
קטגוריה:שירים שהופקו על ידי מארק ראלף
קטגוריה:שירי אלקטרופופ
קטגוריה:שירי דאנס-פופ
קטגוריה:שירי פאלומה פיית'
אנדריי מליוקוב

**אנדריי איגורייביץ' מליוקוב** (ברוסית: **Андре́й И́горевич Малюко́в**; 6 בינואר 1948, נובוסיבירסק, הרפובליקה הסובייטית הפדרטיבית הסוציאליסטית הרוסית, ברית המועצות — 19 בדצמבר 2021, מוסקבה, רוסיה) היה במאי קולנוע, תסריטאי ומפיק סובייטי-רוסי; אמן העם של הפדרציה הרוסית (2004) וחתן פרס המדינה של רוסיה הסובייטית על שם האחים ואסילייב (1980).

## ביוגרפיה
אנדריי מליוקוב נולד ב-6 בינואר 1948 בעיר נובוסיבירסק במשפחתה של נינה מקרובה; אחיינה של השחקנית אינה מקארובה.

בשנים 1961—1966 היה שחקן ובמאי בתיאטרון הלאומי יונוסט בנובוסיבירסק. בשנת 1971 סיים את לימודיו במחלקת הבימוי של VGIK. לאחר סיום לימודיו עבד כעוזר במאי של יורי אוזרוב בצילומי האפוס "השחרור", הוא גם היה הבמאי השני בסרט הסובייטי-צ'כוסלובקי "סולו לפיל עם תזמורת". מאז 1974 שימש כבמאי באולפן הסרטים מוספילם. סרט הביכורים העלילתי שלו "באזור של תשומת לב מיוחדת" בשנת 1977 זכה במדליית הכסף על שם דובז'נקו ובפרס המדינה של האחים וסילייב של הרפובליקה הסובייטית הסוציאליסטית הפדרטיבית הרוסית. בשנת 1981, צילם את אחד מסרטי האסונות הסובייטיים הראשונים, "34 מהיר".

מאז סוף שנות ה-90, לקח חלק בהפקות טלוויזיה, צילם את סדרות הטלוויזיה אימפריה במתקפה, ספצנאז, החתרן, שערי רעם, נמלטים ואחרים. יועץ לסצנות קרב בסרטיו של מאליוקוב היה חברו הקרוב, אלוף בדימוס של מינהל המודיעין הצבאי הרוסי אנטולי משצ'ריאקוב. בשנת 2008, אנדריי מליוקוב צילם את הסרט "אנחנו מהעתיד", שעורר מחלוקת רבה אך צפו בו 1.25 מיליון צופים.

היה נשוי פעמיים ולו בן בשם קיריל. הוא מת מהשפעות הקורונה בדצמבר 2021.

## קישורים חיצוניים

* 

## הערות שוליים

קטגוריה:בוגרי המכון לקולנוע על שם גרסימוב
קטגוריה:מפיקי קולנוע רוסים
קטגוריה:תסריטאי קולנוע סובייטים
קטגוריה:תסריטאים רוסים
קטגוריה:במאי קולנוע רוסים
קטגוריה:במאי קולנוע סובייטים
קטגוריה:זוכי פרס נשר הזהב הרוסי
קטגוריה:זוכי פרס TEFI
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1948
קטגוריה:סובייטים שנולדו ב-1948
קטגוריה:רוסים שנפטרו במגפת הקורונה
קטגוריה:רוסים שנפטרו ב-2021
יורי יבטושנקו

**יורי גריגורייביץ' יבטושנקו** (29 במאי 1964, נובוסיבירסק — 9 בנובמבר 2020, סנקט פטרבורג) היה איש צבא רוסי, קצין הכוחות המזוינים של הפדרציה הרוסית, שעמד בראש המרכז לפיוס הצדדים הלוחמים ושליטה על תנועת הפליטים בסוריה מינואר עד יולי 2018, סגן מפקד המחוז הצבאי המערבי.
## ביוגרפיה
נולד ב-29 במאי 1964 בנובוסיבירסק. בוגר בית הספר הצבאי סברדלובסק סובורוב (1981), בית הספר הגבוה לנשק צבאי-פוליטי בנובוסיבירסק (1985) והאוניברסיטה הצבאית של משרד ההגנה (2007).

הוא שירת בחלקים מהמחוזות הצבאיים במזרח הרחוק, בסיביר ובמרכז רוסיה וכן במנגנון המרכזי של משרד ההגנה. את שירותו החל כסגן מפקד פלוגה. בשנת 2011 היה לסגן מפקד ארמייה 41. הוא עלה לדרגת גנרל-מייג'ור הכוחות המזוינים ושימש כסגן מפקד המחוז הצבאי המערבי לעבודה צבאית-פוליטית וכיהן בתפקיד מאז 2013). בינואר - יולי 2018 עמד בראש המרכז לפיוס הצדדים הלוחמים בסוריה, במהלך המעורבות הרוסית במלחמת האזרחים בסוריה.

הוא היה נשוי וגידל שני ילדים. ב-9 בנובמבר 2020 מת מסיבוכים של נגיף הקורונה בסנקט פטרבורג. הוא נקבר ב-12 בנובמבר בנובוסיבירסק בבית הקברות זאלצובסקי.
## הערות שוליים

קטגוריה:המעורבות הרוסית במלחמת האזרחים בסוריה: יחידות, ארגונים ואישים
קטגוריה:גנרלים בכוחות המזוינים של הפדרציה הרוסית
קטגוריה:בוגרי אוניברסיטאות ומכללות ברוסיה
קטגוריה:נובוסיבירסק
קטגוריה:סנקט פטרבורג: אישים
קטגוריה:מעוטרי עיטור ההצטיינות למען המולדת
קטגוריה:אנשי צבא סובייטים
קטגוריה:רוסים שנפטרו במגפת הקורונה
קטגוריה:רוסים שנולדו ב-1964
קטגוריה:רוסים שנפטרו ב-2020
בנדר למפונג

**בנדר למפונג** (באינדונזית: **Bandar Lampung**; בניב מקומי: 120px - "**קוטאק בנדרלמפונג**"; בעבר בהולנדית: **Oosthaven**, מילולית: "נמל מזרחי") היא עיר הבירה של מחוז למפונג בקצה הדרומי של האי סומטרה שבאינדונזיה. העיר משתרעת על פני כ-300 קמ"ר על שפת מצר סונדה במרחק של כ-200 ק"מ מצפון-מערב לבירה ג'קרטה. על פי מפקד האוכלוסין משנת 2020 אוכלוסיית העיר מנתה כ-1.166 מיליון תושבים והיא העיר השלישית בגודלה בסומטרה, אחרי מדן ופלמבאנג. עד שנת 1983 העיר נקראה **טנג'ונגקרנג-טלוקבטונג**.

## חלוקה מנהלית
בנדר למפונג מחולקת ל-13 רבעים:

## תחבורה
### אוויר
שמאל|ממוזער|250px|בניין הטרמינל של נמל התעופה הבינלאומי ראדין אינטן 2
, בנפת דרום למפונג השכנה, משרת את העיר. ניתן להגיע לשדה התעופה באמצעות תחבורה ציבורית, כגון אוטובוס ומיניבוס.

### תחבורה בכבישים
לבנדר למפונג יש מספר חלופות לתחבורה בכבישים. הפופולרי ביותר הוא מיניבוס בשם אנגקוט, קיצור מ"אנגקוטן קוטה" (מילולית: "תחבורה עירונית"). הם משרתים קווים ברחבי העיר, המופעלים באופן פרטי ובזול. בדרך כלל, אנגקוט מכסה אזור מסוים בין טנג'ונגקרנג (לב בנדר למפונג) לבין אזור עירוני. נכון לעכשיו, מסלולים מכוסים הם טנג'ונג קרנג-גארונטאנג, טנג'ונג קרנג-טלוק בטונג, טנג'ונג קרנג-ראג'אבאסה, טנג'ונג קרנג-סוקאראמה, טנג'ונג קרנג-לאנגקאפורה ועוד רבים.

משרד התחבורה בנדרלמפונג הודיע כי באוקטובר 2011 ישרת שניים מתוך שבעה מסלולים שתוכננו באמצעות תחבורה מהירה באוטובוס - מתחם הדיור ראג'אבאסה-סוקאראג'ה וסוקאראג'ה-קורפרי בסוקאראמה.

### תחבורה ברכבת
שמאל|ממוזער|250px|תחנת הרכבת טנג'ונג קרנג
תחנת הרכבת טנג'ונג קרנג בבנדר למפונג היא התחנה הסופית של שירות הרכבת מפלמבאנג, אם כי מסילת הרכבת נמשכת כל הדרך עד לנמל פאנג'אנג ולנקודת פריקת הפחם טאראהאן. רכבות מהירות רבות מקשרות בין עיר זו לפאלמבאנג, כולל לימקס סריוויג'איה וראג'אבאסה אקספרס.

## גלריית תמונות

Jalan Ikan Hiu Bandar Lampung.JPG|רחוב איקאן היו בעיר
Bundaran Tugu Adipura Bandar Lampung.JPG|מונומנט אדיפורה בעיר
Tugu Siger.jpg|מונומנט סיגר בעיר
Lampung Bay and Gunung Kunyit.JPG| בעיר


## ערים תאומות
* 
* 
* 
* 

## קישורים חיצוניים

* 
* 

## הערות שוליים

קטגוריה:אינדונזיה: ערים
קטגוריה:סומטרה
קטגוריה:יישובים שהוקמו ב-1682
סווינגרים (סרט, 2022)

סווינגרים (ברוסית: **Свингеры**) היא קומדיה רומנטית בבימויהם של דמיטרי פיקס ואנדרייס אקיס, בכיכובם של דמיטרי נאגייב ואירינה פגובה בתפקידים הראשיים. הסרט יצא לאקרנים ברוסיה ב-6 בינואר 2022.
## עלילה
גבר ואישה לא מוכרים משכנעים את בני זוגם לקחת חלק בניסוי יוצא דופן כדי להצית ניצוץ חדש במערכת היחסים שלהם. מאותו רגע, שני זוגות שונים לגמרי מוצאים את עצמם מעורבים בהרפתקה מביכה ופיקנטית עם סוף בלתי צפוי לחלוטין.

## שחקנים ודמויות
* דמיטרי נאגייב - *איגור*
* אירינה פגובה - *אירינה*
* אולסיה סודזילובסקאיה - *טטיאנה*
* נטליה רודובה - *אולגה*
* איליה נוסקוב - *אנדריי*
* איוואן זלובין - *איבן*
* דריה רודנוק - *סבטקה*

## שיווק
הטריילר לסרט פורסם באינטרנט ב-31 באוגוסט 2021.
## הפקה
על תחילת הצילומים דווח בסוף דצמבר 2020.

## קישורים חיצוניים

## הערות שוליים

קטגוריה:חידושים לסרטים
קטגוריה:סרטים שיציאתם נדחתה בעקבות מגפת הקורונה
קטגוריה:סרטים ברוסית
קטגוריה:סרטי קומדיה רוסיים
קטגוריה:סרטי 2022
קטגוריה:סרטי דרמה קומית
קטגוריה:סרטי קומדיה
קטגוריה:סרטי חג המולד
לוליטה (סרט, 1997)

**לוליטה** (באנגלית: **Lolita**) הוא סרט דרמה אמריקאי-צרפתי משנת 1997, אשר בוים על ידי אדריאן לין  ונכתב על ידי סטיבן שיף . זהו העיבוד הקולנועי השני שמבוסס על הרומן "לוליטה" מאת ולדימיר נבוקוב משנת 1955, לאחר הסרט "לוליטה" משנת 1962. בסרט מככבים ג'רמי איירונס בתור פרופסור הומברט ודומיניק סוויין בתור דולורס.

הסרט קיבל ביקורות חיוביות בדרך כלל מהמבקרים, אך יצא לאקרנים בהפצה מוגבלת.

## תקציר העלילה
הסרט עוסק בפרופסור בגיל העמידה בשם הומברט השוכר חדר בביתה של האלמנה שרלוט הייז ונמשך מינית לבתה המתבגרת דולורס, הנקראת גם "לו" או "לוליטה".

## קישורים חיצוניים

## הערות שוליים

קטגוריה:סרטי מסע אמריקאיים
קטגוריה:סרטי דרמה אמריקאיים משנת 1997
קטגוריה:סרטים המבוססים על רומנים אמריקאים
קטגוריה:סרטי אדריאן לין
ג'ונג'ולי (סרט)

**ג'ונג'ולי** (ברוסית: **Джонджоли**) הוא סרט עלילתי בבימויה של אוקסנה ביצ'קובה, שישודר ברוסיה ברשת KION ב-2022.

הסרט השתתף בתוכנית WIP Europa של פסטיבל הסרטים הבינלאומי בסן סבסטיאן בשנת 2021, המציג את הפרויקטים המבטיחים ביותר שהושקו בהפקה באירופה בשלב הפוסט-פרודקשן. באוקטובר 2021, הסרט קיבל פרס כנס בינלאומי במסגרת European Work-in-Progress Cologne על איכות המשחק ועבודת הבימוי.
## עלילה
לנינה נישואים יציבים, יחסי אמון עם בעלה, איתו הם מגדלים בן ומטפחת קריירה מצליחה. היא מקבלת חדשות מאהובה לשעבר רוסלן שהוא חולה קשה ומסכימה להגיע לטביליסי ולתמוך באדם האהוב בתקופה קשה, במיוחד מכיוון שבעלה של נינה לא מתנגד לטיול הזה. היא נוסעת כשהיא לא מתכננת להישאר זמן רב, אך הגורל מחליט אחרת.
## שחקנים ודמויות
* יוליה פרסילד - נינה
* יבגני ציגאנוב - רוסלן
* קיריל קיארו
* אנדרו צ'יצ'ינדאזה
## הפקה
הצילומים התרחשו בגאורגיה במהלך שנת 2021.
## קישורים חיצוניים

## הערות שוליים

קטגוריה:סרטים ברוסית
קטגוריה:סרטי דרמה רוסיים
קטגוריה:סרטי 2022

קטגוריה:סרטי דרמה רומנטית
לדבר עם זרים

**לדבר עם זרים: לדבר עם זרים: מה כדאי שנדע על אנשים שאיננו מכירים** (באנגלית: **Talking to Strangers: What We Should Know about the People We Don't Know **) הוא ספר שנכתב על ידי העיתונאי הקנדי מלקולם גלדוול, ובוחן את הבעיות בכלים ובאסטרטגיות שאנו משתמשים בהם כאשר אנחנו מנסים להבין אנשים שאיננו מכירים.

## תקציר
הספר חוקר את ההנחות שאנשים מניחים כשהם מדברים עם אנשים שהם לא מכירים. כדי להוכיח את דבריו, גלדוול חוקר מגוון אירועים ונושאים, כולל מעצרה ומותה של סנדרה בלנד; האינטראקציות של ראש ממשלת בריטניה נוויל צ'מברלין עם אדולף היטלר; שערוריית ההתעללות המינית של לארי נסאר; החפרפרת הקובנית אנה מונטס; שערוריית ההשקעות של ברני מיידוף; סיפורו של ג'רי סנדוסקי; משפטה של אמנדה נוקס; פרשת האונס של ברוק טרנר; מותה של סילביה פלאת' ועוד.

הספר בנוי על תאוריית ברירת המחדל של הפסיכולוג והפרופסור ללימודי תקשורת טימותי ר. לוין, תיאוריה שלפיה בני אדם מטבעם בוטחים לא רק באנשים או בטכנולוגיה, אלא בכל דבר. לפעמים סוג זה של התנהגות, חוסר ההבנה אחד של השני, מוביל לתוצאות הרות אסון וטרגיות, כפי שהרחיב גלדוול בסיפורים שהוא מביא. גלדוול מציין כיצד ישנן סיבות חברתיות-אבולוציוניות מדוע אנו סומכים על אחרים יותר מאשר אנו חושדים בהם. גלדוול טוען כי אי-אמון יהיה הרה אסון וכי עלינו "לקבל את גבולות היכולת שלנו לפענח זרים".

## קישורים חיצוניים
* 

קטגוריה:ספרי 2019
קטגוריה:ספרי הוצאת כנרת
קטגוריה:ספרי זמורה ביתן
מאלנה (זמרת)

**ארפיין מרטויאן** (; נולדה ב-10 בינואר 2007), ידועה בשם הבמה שלה **מאלנה**, היא זמרת ארמנית. היא ניצחה באירוויזיון הילדים 2021, שנערך בפריז בירת צרפת, עם השיר "Qami Qami".

## קריירה
בשנת 2018 השתתפה מאלנה בקדם הארמני לאירוויזיון הילדים 2018, עם השיר "Par". היא כשלה בניסיון להעפיל לגמר הקדם כשהגיעה למקום השמיני בחצי הגמר.

החל משנת 2020 מאלנה עובדת עם חברת התקליטים TKN, שבסיסה בירוואן הבירה. בבניין החברה היא כותבת לצד המפיק טוקיונין את השיר הארמני לאירוויזיון הילדים 2020, לאחר שנבחרה על ידי רשות השידור הארמנית לייצוג המדינה בתחרות. טוקיונין כתב את השיר הארמני "Walking Out" של סרבוק, שייצגה את המדינה באירוויזיון 2019 בתל אביב-יפו. יחד הם כתבו את השיר "Why", אך בעקבות מלחמת נגורנו קרבאך השנייה הודיעה רשות השידור הממלכתית על פרישתה מהאירוע.

מאוחר יותר באותה השנה הכריזה רשות השידור הארמנית כי מאלנה תייצג את המדינה באירוויזיון הילדים 2021, עם השיר "Qami Qami". השיר נכתב על ידי ורהאם פטרוסיאן, דייוויד צרוניאן, טוקיונין ומאלנה. ב-19 בדצמבר 2021 שודר אירוע הגמר של התחרות. בסופו זכתה מאלנה במקום הראשון עם 224 נקודות.

## דיסקוגרפיה
### סינגלים

## קישורים חיצוניים

## הערות שוליים

קטגוריה:זמרות ארמניות
קטגוריה:זוכי אירוויזיון הילדים
קטגוריה:ילידות 2007
קטגוריה:ארמנים שנולדו במאה ה-21
הכוחות המזוינים של בוסניה והרצגובינה

**הכוחות המזוינים של בוסניה והרצגובינה** (בסרבית: **Оружане снаге Босне и Херцеговине**) הם הכוח הצבאי של בוסניה והרצגובינה וכוללים את יחידת זרוע היבשה ויחידת חיל האוויר וההגנה האווירית.

הכוחות המזוינים הם האחראים לביטחונה של המדינה מפני פלישות חוץ ולסיוע לשאר כוחות הביטחון במדינה.

הכוח נוסד בשנת 2005 על בסיס שני גופי צבא שאוחדו. בשנותיו הראשונות עיקר הציוד הגיע מתוצרת של מדינות יוגוסלביה לשעבר, ועם הזמן החל להתקבל גם ציוד מתוצרת מערבית. הכוח צבר בין היתר ציוד הכולל כ-300 טנקים מסוגים: M-84, T-54 ו- M-60, בערך 30 מסוקים פעילים.

החל מ-1 בינואר 2006 בוטל גיוס החובה בבוסניה והרצגובינה.

## ארגון
כוח האדם מורכב מכ־10,000 חיילי סדיר ועוד כ־6,000 במילואים. חלוקת הכוח האדם בסדיר היא כ-7,500 בזרוע היבשה והשאר בזרוע האוויר וההגנה האווירית.

**זרוע היבשה** מחולקת לפיקוד התמיכה ולפיקוד המבצעי המחולק בצורה הבאה:
* **פיקוד מבצעי**
אל הפיקוד המבצעי כפופים שלוש חטיבות המחולקות בצורה כמעט אחידה ומורכבת כך: 
*חטיבה
** שלושה גדודי חי"ר על פי חלוקה אתנית של האוכלוסייה כל אחת
** גדוד ארטילריה
** פלוגת סיור
** מחלקת קשר
** מחלקת משטרה צבאית.
* **פיקוד תמיכה**
** גדוד שריון עצמאי
** גדוד הנדסה - פילוס וצמ"ה
** גדוד הנדסה - חבלה
** גדוד מודיעין
** גדוד משטרה צבאית
** גדוד קשר
** פלוגת לוחמה באב"כ
ממוזער|מבנה ארגוני של הפיקוד המבצעי
ממוזער|180x180 פיקסלים|סמל חיל האוויר וההגנה האווירית של בוסניה והרצגובינה
**חיל האוויר** עוסק בעיקר בהגנה אווירית וסיוע אווירי קרוב לכוחות הקרקע בעזרת שתי טייסות מסוקים.

בבוסניה והרצגובינה אין חיל ים, מפני המוצא המצומצם שלה לים. עם קו חוף של כ-23 ק"מ.

## קישורים חיצוניים

* 

*
בוסניה והרצגובינה
שירז (זמרת)

**פמלה סעדה** (בערבית: **Pamela Saadé**; נולדה ב-19 בספטמבר 1993) היא זמרת לבנונית, הידועה בעיקר בזכות להיטה "Kif Badak Aani Tghib", שצבר ביוטיוב למעלה מ-80 מיליון צפיות בסך הכול. היא ייצגה את לבנון במיס כדור הארץ 2008. בשנת 2019 חידשה את השיר "Bella ciao"; גרסתה זכתה להצלחה בינלאומית.

## קריירה
בשנת 2015, שירז הוציאה את "Kif Badak Aani Tghib" שזכה להצלחה גדולה וצבר עשרות מיליוני צפיות ביוטיוב. מאוחר יותר, בשנת 2016 שירז המשיכה לזכות להצלחה הזו עם יציאתם של "Gamara" ו-"Ayesh Ma3aya". במשך שנתיים רצופות, השתתפה שירז במרתון ביירות  הבינלאומי; מאז 2015 היא ביצעה שם את הלהיטים הפופולריים ביותר שלה מול קהל שעלה על 100,000 בדאון טאון ביירות, ובמרכז התערוכות והפנאי הבינלאומי של ביירות. שירה "Agmal Wahda" זכה להצלחה גם כן.

## פרסים
שירז זכתה בפרס *Murex d'Or* בשנת 2016 וזכתה בתואר "כוכב/ת שירי הנוער הטוב/ה ביותר". שירז זכתה בכפתור הכסף מטעם יוטיוב על צבירה של 100,000 מנויים.

## דיסקוגרפיה
### סינגלים
* 2011: "Layalik"
* 2011: ""
* 2014: "Amout Wansak"
* 2015: "Kif Badak Aani Tghib"
* 2016: "Gamara"
* 2016: "Ayech Ma3aya"
* 2017: "Sahart Ayouni"
* 2017: "Sahar Sahar"
* 2018: "Chou Ba'amel Bhal Alb"
* 2018: "Agmal Wahda"
* 2019: "Bella Ciao Bel Arabi"

## קישורים חיצוניים

## הערות שוליים

קטגוריה:זמרות לבנוניות
קטגוריה:זמרים לבנונים
קטגוריה:נוצרים לבנונים
קטגוריה:ילידות 1983
קטגוריה:לבנונים שנולדו ב-1983
הבריגדה הליטאית-פולנית-אוקראינית

[ממוזער|חיילי הבריגדה במהלך אימון ב-[2016]]
**הבריגדה הליטאית-פולנית-אוקראינית** (באנגלית: **Lithuanian–Polish–Ukrainian Brigade**, בראשי תיבות: **LITPOLUKRBRIG**; בליטאית: **Lietuvos-Lenkijos-Ukrainos brigada**; באוקראינית: **Литовсько-Польсько-Українська Бригада**, בראשי תיבות: **ЛИТПОЛУКРБРИГ**; בפולנית: **Brygada litewsko-polsko-ukraińska**) היא בריגדה המורכבת מחיילים ממדינות משולש לובלין (ליטא, פולין ואוקראינה). בסיס הבריגדה נמצא בלובלין והיא משתתפת בתרגילים של נאט"ו.

## היסטוריה
ב-14 ביוני 2007 בפגישה משותפת של שרי ההגנה של האיחוד האירופי, הושגה הסכמה כי רצוי שפולין וליטא חברות האיחוד, יחזקו את קשריהן עם אוקראינה, שאינה חברת האיחוד, באמצעות הקמת יחידה צבאית משותפת. יחידות דומות כבר פעלו בעבר, למשל גדוד שמירת השלום הליטאי-פולני וגדוד שמירת השלום הפולני-אוקראיני. ב-16 בנובמבר 2009 נחתם הסכם להקמת בריגדה משותפת בין שרי ההגנה של שלוש המדינות. הוחל בהקמת הבריגדה, והיא הייתה אמורה להיות מבצעית בסתיו 2011. עם זאת, ההקמה הסופית נדחתה במשך ארבע שנים. ב-17 במרץ 2014, לנוכח משבר קרים, הודיעה פולין כי היא מתכוונת לזרז את הקמת היחידה. היחידה הוקמה באופן רשמי ב-19 בספטמבר 2014, והמפקדה שלה נחנכה בטקס חגיגי בלובלין שבפולין ב-25 בינואר 2016, בהשתתפות שרי ההגנה של שלוש המדינות. בהמשך השנה השתתפה הבריגדה בתרגיל "להקה אמיצה" של נאט"ו.

הבריגדה כוללת באופן קבוע 4,500 חיילים. עם זאת, דרך קבע נמצאים במפקדתה בלובלין רק קציני המטה, בזמן שהחיילים עצמם נותרים בבסיסיהם בארצות המוצא, ונקראים ללובלין רק לצורך אימונים משותפים. שפת הפיקוד הרשמית היא אנגלית.

## קישורים חיצוניים

* דף הפייסבוק של הבריגדה
* האתר הרשמי של הבריגדה
קטגוריה:פולין: צבא וביטחון
קטגוריה:אוקראינה: צבא וביטחון
קטגוריה:ליטא: צבא וביטחון
קרחון בארבר

**קרחון בארבר** (באנגלית: **Barber Glacier**) הוא קרחון בהרי באוורס באזור חוף פנל (אזור חוף אנטארקטיקה שבין כף ויליאמס וכף אדייר) בארץ ויקטוריה, שבאנטארקטיקה.

הקרחון זורם לכיוון צפון מהרי באוורס; ונשפך לאוקיינוס הדרומי בין ראש רוזנאו והדום הקרח סטאלינגר.

פני הקרחון חלקים.

## היסטוריה
### גילוי ומיפוי הקרחון

הקרחון מופה על ידי הסקר הגאולוגי של ארצות הברית, בהתבסס על סקרים על הקרקע ועל תצלומי אוויר שצולמו על ידי צי ארצות הברית בין השנים 1960–1965.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים (US-ACAN).

הקרחון נקרא על שמו של קפטן דון וו. בארבר (Don W. Barber), שהיה קצין בנייה וציוד, במפקדת כוח התמיכה של צי ארצות הברית במהלך מבצע דיפ פריז, בשנים 1967 ו-1968.

## לקריאה נוספת

• Lovell, A., Stokes, C., & Jamieson, S. (2017), **[https://www.cambridge.org/core/journals/antarctic-science/article/subdecadal-variations-in-outlet-glacier-terminus-positions-in-victoria-land-oates-land-and-george-v-land-east-antarctica-19722013/C1FC53DB564A60BEA64851AB5C924157 Sub-decadal variations in outlet glacier terminus positions in Victoria Land, Oates Land and George V Land, East Antarctica (1972–2013).]**, Antarctic Science, 29(5), 468-483. doi:10.1017/S0954102017000074

## קישורים חיצוניים
* קרחון בארבר באתר הסקר הגאולוגי של ארצות הברית
* קרחון באבר באתר הגאזט האנטארקטי של ממשלת אוסטרליה
* קרחון בארבר באתר הגאזט האנטארקטי המשווה SCAR באתר של ממשלת אוסטרליה

## הערות שוליים

בארבר
בובכר קמארה

**בובכר ברנאר קמארה** (בצרפתית: **Boubacar Bernard Kamara**; נולד ב-23 בנובמבר 1999 במרסיי שבצרפת) הוא כדורגלן צרפתי המשחק בעמדת הקשר האחורי בקבוצת אסטון וילה.

## קריירת מועדונים
קמארה גדל במחלקת הנוער של אולימפיק מרסיי. ב-13 בדצמבר 2016 ערך את הופעת הבכורה שלו בקבוצה הבוגרת של המועדון, בהפסד לסושו במסגרת גביע הליגה הצרפתית. ב-29 באוקטובר 2017 ערך את הופעת הבכורה שלו בליגת העל הצרפתית, בניצחון 0–1 על ליל במסגרת המחזור ה-11 לעונת 2017/2018.

ב-23 במאי 2022 חתם על חוזה לחמש שנים בקבוצת הפרמיירליג אסטון וילה. ב-6 באוגוסט ערך הופעת בכורה בקבוצה בהפסד 0–2 לבורנמות'.

## קריירה בינלאומית
קמארה היה חלק מסגל נבחרת צרפת עד גיל 21 בטורניר אליפות אירופה עד גיל 21 לשנת 2021, וערך הופעה אחת בטורניר. ב-6 בווני 2022 ערך את הופעתו הבכורה בנבחרת הבוגרת בתוקו 1-1 נגד .

## קישורים חיצוניים

קטגוריה:כדורגלנים צרפתים
קטגוריה:קשרי כדורגל צרפתים
קטגוריה:כדורגלני אולימפיק מרסיי
קטגוריה:כדורגלני אסטון וילה
קטגוריה:כדורגלני נבחרת צרפת
קטגוריה:צרפתים שנולדו ב-1999
דובשנית סוס

**דובשנית סוס** (בגרמנית: **Honigkuchenpferd** , מילולית: *סוס דובשנית*) היא דובשנית בצורת סוס שמקורה באזור גרמניה. בתקופות עברו נמכרה בירידים וכיום, בדומה ללחם זנגביל, נמכרת בתקופת חג המולד ובפרט בשוקי חג המולד. בשפה הגרמנית נפוץ ביטוי המתייחס למאפה זה: "לחייך כמו דובשנית סוס", שפירושו לקרון מאושר.

## הערות שוליים

קטגוריה:מאכלי חג המולד
קטגוריה:עוגיות
קטגוריה:המטבח הגרמני: עוגות
קטגוריה:סוסים בתרבות
Histoire de Melody Nelson

**Histoire de Melody Nelson** (בתרגום מצרפתית: **סיפור מלודי נלסון**) הוא אלבום קונספט מאת הזמר והיוצר הצרפתי סרז' גינסבורג. האלבום מתחקה אחר רומן אסור המתפתח בין גבר בגיל העמידה בן דמותו של גינסבורג עצמו, לבין נערה בת 15 בשם מלודי נלסון. 

האלבום הופק בידי ז'אן-קלוד דסמארטי ויצא לאור ב-24 במרץ 1971 בחברת התקליטים ההולנדית פיליפס רקורדס. מלודי נלסון נחשב לאלבומו החשוב ביותר של גינסבורג, כמו גם לאחד האלבומים החשובים ביותר במוזיקה הצרפתית ובמוזיקה הפופולרית בכלל.

## יצירת האלבום
את ההשראה ליצירת האלבום, קיבל גינסבורג מהספר "לוליטה" מאת ולדימיר נבוקוב. גינסבורג אף ניסה ליצור קשר עם נבוקוב כדי לקבל אישור להלחין ולבצע קטעים מתוך הספר, אולם כשלא קיבל אישור כזה, החליט לעבוד על חומר מקורי משלו. 

עלילת האלבום שואבת השראה ישירות מלוליטה: בעקבות תאונת דרכים, מתחיל רומן סוער בין גבר צרפתי בגיל העמידה בן דמותו של גינסבורג, לנערה בריטית בת 15 בשם מלודי נלסון. הגבר בשיר מלווה את מלודי אל המטוס בחזרה לביתה, אולם המטוס מתרסק עם כל נוסעיו ומותיר את הגבר שבור לב ומאוהב יותר מתמיד.  

## רשימת רצועות

## קישורים חיצוניים

## הערות שוליים

קטגוריה:אלבומים בצרפתית
אברהרד צורן

**אֵבַּרְהָרְד צוֹרְן** (בגרמנית: **Eberhard Zorn**; נולד ב-19 בפברואר 1960) הוא גנרל גרמני בדימוס, אשר שימש כמפקח הכללי (מקביל לתפקיד הרמטכ"ל) ה-16 של הבונדסוור (צבא גרמניה).

## ביוגרפיה
צורן נולד בזארבריקן שבחבל הסאר. ב-1978 הוא התגייס לבונדסוור ולמד בבית ספר לתותחנים באידר-אוברשטיין. ב-1979 הוא סיים את לימודיו ונכנס כקצין זוטר לחיל התותחנים. מיד לאחר מכן הוא החל ללמוד באוניברסיטת הבונדסוור במינכן. ב-1983 הוא סיים את לימודיו באוניברסיטה והושבע כלויטננט ראשון. הוא הוצב כמפקד מחלקה וקצין מודיעין בגדוד התצפית ה-103 בפפולנדורף. ב-1987 הוא הועלה לדרגת האופטמן ומונה כקצין מבצעים והדרכה ברגימנט הארטילריה ה-12 בטאוברבישופסהיים. בין השנים 1991–1993 הוא למד בקורס לקציני המטה הכללי בהמבורג. ב-1993 הוא הועלה לדרגת מיור בין 1993–1995 הוא השתתף גם בקורס של קציני המטה הכללי הצרפתי.

ב-1997 מונה למפקד גדוד הארטילריה ה-295 בקובלנץ עד 1999. באותה שנה הוא מונה למפקד אוברסט-לוטננט וב-2001 צורף למטה הכללי במחלקת כוח האדם. ב-2005 הוא הועלה לדרגת אוברסט, וב-2010 הועלה לדרגת בריגדה גנרל ומונה למפקד הבריגדה המוטסת ה-26 שהפכה בהמשך לדיוויזיית התגובה המהירה. ב-2014 הוא הועלה לדרגת גנרל-מיור ומונה לראש אגף כוח אדם במטה הכללי שנה לאחר מכן הועלה לדרגת גנרל-לוטננט. ב-19 באפריל 2018 מונה לתפקיד המפקח הכללי של הבונדסוור (מקביל לתפקיד הרמטכ"ל) במקומו של פולקר ויקר, ובהתאם לכך הועלה לדרגת גנרל.

ב-16 במרץ 2023 הוא פוטר במפתיע בידי שר ההגנה בוריס פיסטוריוס, כחלק מחילופי גברי נרחבים שנערכו בצמרת הצבא הגרמני על רקע מלחמת רוסיה-אוקראינה. כמחליפו מונה קרסטן ברויאר.

## קישורים חיצוניים

* אברהרד צורן באתר ממשלת גרמניה

## הערות שוליים

קטגוריה:מפקדי צבאות סדירים בעת החדשה: אישים
קטגוריה:המפקחים הכלליים של הבונדסוור
קטגוריה:קצינים בלגיון הכבוד
קטגוריה:גרמנים שנולדו ב-1960
למיל"ש

[שמאל|ממוזער| ב[הכרונולוגיה של היקום|כרונולגיה של היקום משתמשים בדרך כלל ביחידת זמן למיל"ש או "לפני מיליארדי שנים".]]
**לפני מיליארד שנים** או **[[תחיליות במערכת היחידות הבין-לאומית|גיגה]]-שנה (באנגלית: Byr)** היא יחידת זמן בסולם פטא השווה ל-1,000,000,000 שנים (1,000 מיליון שנה).

המונח משמש בגאולוגיה, פלאונטולוגיה, גיאופיזיקה, אסטרונומיה וקוסמולוגיה פיזיקלית המתארת את מבנה היקום.

## תקנים
תקן ISO שואף להחיל תקן אחיד לשמותיהם של מקדמי היחידות (כדוגמת קילו לאלף, מגה למיליון, גיגה למיליארד וכו').
מכיוון ששמות המקדמים הם בלטינית, נקבע שגם היחידה עצמה תיקרא בלטינית, ובמקרה של שנה: annum. מכאן, מיליון שנה נקראים Mega-annum) Ma), מיליארד שנה Giga-annum) Ga) ואלף שנה Kilo-annum) Ka). היחידות הללו נועדו לתאר גם מרווחי זמן, לדוגמה: ("במשך 2 Ga") וגם ספירה לאחור ("לפני 2 מיליארד שנה").

## ראו גם
* למ"ש
* לוח הזמנים הגאולוגי

## הערות שוליים

 
קטגוריה:מידות אסטרונומיות
קטגוריה:גאולוגיה
קטגוריה:יחידות זמן
קטגוריה:עבר
נגיוט

**נגיוט** (בהונגרית: **Nagyút**) הוא כפר במחוז הווש בצפון מזרח הונגריה למרגלות הרי מאטרה. 
## היסטוריה
האזור היה מיושב עוד מהמאה ה-5 לפנה"ס. וישנו תיעוד לסרמטים שחיו באזור. החל מהמאה ה-14 הכפר מיושב, הוא מוזכר לראשונה בתעודות משנת 1301.

יהודים חיו בנגיוט לפני השואה וישנו תיעוד ליהודי מהכפר שנרצח בשואת יהודי הונגריה.

כמו ביישובים רבים באירופה, גם בנגיוט מספר התושבים נמצא בירידה. כך, בשנת 1990 חיו בכפר 860 תושבים ובשנת 2021 רק 621 תושבים.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
קטגוריה:יישובים שהוקמו ב-1950
יזרעאל (ארגון)

ממוזער|ארגון יזרעאל, מחנה פועלים תל מונד 1930
**ארגון יזרעאל** הוא ארגון המייסדים של כפר הס.

הרעיון להקים ארגון לצורך עלייה על הקרקע כמושב עובדים עלה ב-1924 בשיחה בין ניסן בורד ומרדכי תאני שעבדו כפועלים חקלאים בפתח תקווה. אליהם הצטרפו עוד שמונה וכך הפכו לקבוצה של עשרה מייסדים: מרדכי תאני, אהרון בן-יוסף, יהודה אבלסון, משה ברן (הדר), אברהם גוטקובסקי, ניסן בורד, דב גלונסקי, דוד דוקסין, יצחק מיטראני, יוסף ברגר ויעקב בן ציוני. במקביל התארגנה קבוצה אחרת של פועלים בחדרה שכללה את: חיים סגל, צבי בוטניק, ישראל לוין, יוסף יודלביץ, יעקב בורטניקר (בוקר), חיים גולדשטיין, יעקב זלצהנדלר, אברהם כפרי ושלמה ולדמן. לימים נוספו לקבוצה פועלים מזכרון יעקב, חיפה, מגדל ומקומות נוספים בארץ.

השאיפה של אנשי הארגון הייתה להקים מושב עובדים בעמק יזרעאל, כשני קילומטר מערבית לכפר יחזקאל, על אדמות הכפר הערבי "זירעין". בשל כך נקראה הקבוצה "ארגון יזרעאל". חלק מחברי הקבוצה אף הגיעו לכפר יחזקאל לצורך הכשרה ב-1925. באותה השנה החלו לבנות את העיר עפולה, שתוכננה על ידי האדריכל ריכרד קאופמן ושווקה כעיר המתוכננת הראשונה בישראל. בניין העיר עפולה משך אליו קבוצות פועלים רבות, ביניהן גם את קבוצת "ארגון יזרעאל". במהלך השהייה בכפר יחזקאל הצטרפו לארגון מספר חלוצים מכפר יחזקאל ביניהם: יצחק רוטברג, יעקב בקנשטיין ויעקב סורוקר. לקראת סוף 1926 היה משבר כלכלי שהשבית את מרבית הבנייה בעיר עפולה, וחברי ההכשרה עברו למקומות אחרים. לא כל חברי הארגון היו בהכשרה, מרביתם המשיכו להתגורר ביישובים שונים בארץ מחכים לבשורה לעליה על הקרקע.

במשך 5 שנים ניסו המוסדות לקנות מאנשי הכפר הערבי זירעין את האדמות ליישוב החדש ללא הצלחה. בשנת 1929 הקים הלורד אלפרד מונד את חברת מטעי ארץ ישראל כ-10 קילומטר דרומית לכפר סבא. שנה קודם ב-1928 הוצע לאנשי "ארגון יזרעאל" על ידי המרכז החקלאי, להעתיק את יישובם לאזור של חברת המטעים. באספה שהתקיימה בזיכרון יעקב באותה שנה החליטו אנשי הארגון לקבל את ההצעה. ראשוני כפר הס הצטרפו למחנה הפועלים של תל מונד בשנת 1929.

בהתאם לתקנון מושב העובדים כפר הס הייתה אמורה לקום על קרקע לאומית, שתירכש על ידי קק"ל. בשל מצוקה כלכלית של קק"ל באותם ימים, נדרש כל אחד ממתיישבי כפר הס לשלם 20 לירות ארץ ישראליות לקופת קק"ל לצורך רכישת הקרקע. לצורך כך הקים הארגון קופת מלווה וחסכון לחבריו, הקופה השקיעה עד 1930 כ-2,400 לא"י לרכישת קרקע להקמת משתלה, מפות ועוד. הסכום שניתן ממתיישבי כפר הס הספיק לכמחצית מערך הקרקע, ואת השאר השלימה קק"ל. בהתאם לתקנון מושב העובדים הקרקע נרשמה על שם קק"ל.

ב-1930 נחרש התלם הראשון באדמת כפר הס. לארגון הייתה משתלה עם 4,700 שתילי הדרים. ב-1931 החלו ראשוני המתיישבים לעבור להתגורר על אדמות כפר הס בשורת צריפים. במשך מספר שנים המשיך המושב להיקרא "ארגון יזרעאל", עד שבלחץ המרכז החקלאי שונה שמו ל"כפר הס" על שם הוגה הדעות הציוני משה הס. לימים רחוב הצריפים הראשון של כפר הס קיבל את השם "ארגון יזרעאל".

## קישורים חיצוניים
*מרכז תיעוד תל מונד

קטגוריה:ארגונים ציוניים
קטגוריה:ארגונים ומוסדות ביישוב
קטגוריה:כפר הס
מיכמן

**מיכמן מימון בע"מ** היא חברה ציבורית ישראלית המתמקדת באשראי ליזמי נדל"ן למגורים ובעלי שליטה בחברות ציבוריות.

החברה התאגדה בשנת 2015 על ידי יניב ביטון כחברה פרטית, ובחודש פברואר 2021 הונפקה בבורסה לניירות ערך בתל אביב. החברה מעניקה ללקוחותיה אשראי לטווח קצר ובינוני.

## היסטוריה

מיכמן הוקמה כחברה פרטית בשנת 2015 על ידי יניב ביטון. טרם הקים את חברת מיכמן, ביטון ניהל מספר חברות בתחומי הנדל"ן והקמעונאות. במאי 2018 השקיעה מיכמן כ-2 מיליון ש"ח בחברת הביטוח הדיגיטלית ליברה, ונכון לדצמבר 2021 היא מחזיקה ב־4.68% ממנה. ליברה הונפקה בשנת 2021 לפי שווי של 450 מיליון ש"ח.
בספטמבר 2020 קיבלה החברה רישיון מורחב למתן אשראי מטעם רשות שוק ההון, ביטוח וחסכון לפעול בתחומה, והרחיבה את מגוון השירותים שלה. בפברואר 2021 הונפקה החברה בבורסה לניירות ערך בתל אביב, וביולי באותה שנה ביצעה הנפקת אג"ח בסכום של כ-100 מיליון ש"ח. ההנפקה מיקמה אותה כאחת מ-35 החברות בבורסת ת"א שהמניה שלהן עלתה ב־100% לפחות מתחילת השנה.

בדצמבר 2021 מיכמן קיבלה אשראי של 20 מיליון שקל מאיילון חברה לביטוח, המהלך יאפשר לחברת האשראי החוץ-בנקאי להגדיל את תיק האשראי שלה בכ-100 מיליון שקל

בפברואר 2022, מיכמן השלימה את השלב המוסדי בהנפקת סדרת אג"ח חדשה שקלית. במסגרת המכרז למשקיעים מסווגים התקבלו ביקושים בהיקפים של כ-187 מיליון ש"ח. החברה בחרה לקבל מתוכם התחייבויות מוקדמות לרכישת איגרות חוב בהיקף כספי כולל של כ-120 מיליון ש"ח באותו החודש השלימה החברה הקצאה פרטית של כ-5.4% ממניותיה (4.6% בדילול מלא) בהיקף של 14.1 מיליון שקל לקרנות הגידור נוקד של רועי ורמוס ושלומי ברכה וספרה של ישראל מור, דורון ברין ורון סנטור.

בשנת 2022, עמיתים קרנות הפנסיה הוותיקות העמידה למיכמן אשראי בכיר בסך של 120 מיליון ₪, לצורכי הגדלת מקורות האשראי והגדלת תיק האשראי של החברה.

בשנת 2024, מיכמן החלה בשיתוף פעולה עם גוף פיננסי מוסדי מוביל, מימון המיועד לבעלי שליטה בחברות ציבוריות כנגד שעבוד המניות שבבעלותם. היקף העסקה המשותפת הוא עד 100 מיליון ש"ח לכל צד, ובסה"כ תיק מנוהל של עד 200 מיליון ש"ח.

בשנת 2024, בוצעה הקצאת מניות פרטית של 4.9% ממניות מיכמן מימון לקבוצת הראל ביטוח ופיננסיים תמורת כ-13.8 מיליון ש"ח. נכון לדצמבר 2024, קבוצת הראל ביטוח ופיננסים מחזיקה ביחד עם אחזקה של קרנות הנאמנות בכ-9.57% מהון המניות של מיכמן.

## תחומי פעילות
מיכמן פועלת בתחום האשראי החוץ בנקאי, ומתמקדת במימון יזמי נדל"ן למגורים,הלוואות גישור לקרקעות, מזנין והשלמת הון לליווי פיננסי,מימון בעלי שליטה בחברות ציבוריות

## בעלי עניין
* יניב ביטון - מנכ"ל ומייסד
* דורון ספיר- יו"ר פעיל

## קישורים חיצוניים
* 

* 
* דף הפייסבוק הרשמי של מיכמן
* עמוד הלינקדאין הרשמי של מיכמן
* עמוד האינסטגרם הרשמי של מיכמן

## הערות שוליים

קטגוריה:בני ברק: חברות
קטגוריה:חברות ישראליות
קטגוריה:חברות הנסחרות בבורסה לניירות ערך בתל אביב
קטגוריה:מוסדות פיננסים חוץ-בנקאים ישראלים
קטגוריה:הלוואות חוץ-בנקאיות בישראל
כדורגלן השנה בליגה האיטלקית

**כדורגלן השנה בליגה האיטלקית** (באיטלקית: Migliore calciatore assoluto AIC) הוא פרס שנתי שמאורגן על ידי איגוד הכדורגלנים האיטלקיים (AIC) וניתן לכדורגלן שהיה בעל הביצועים הטובים ביותר במהלך עונת הסרייה א' החולפת. הפרס הוא חלק מערב הגאלה של הכדורגל באיטליה. שיא הזכיות הקבוצתי שייך ליובנטוס עם 12 זכיות של שחקניה. שיא הזכיות האישי שייך לזלאטן איברהימוביץ' ואנדראה פירלו (3), כאשר שלושת זכיותיו של פירלו רצופות.
## רשימת הזוכים

## הערות שוליים

איטליה
קטגוריה:איטליה: כדורגל
כוח הז'נדרמריה האירופי

**כוח הז'נדרמריה האירופי** הוא כוח ז'נדרמריה מיוחד המורכב מז'נדרמים משבע מדינות שונות חברות האיחוד האירופי. הכוח מבוסס בוויצ'נצה שבאיטליה, והוא משתתף במשימות שמירת שלום ברחבי העולם.

## היסטוריה
הרעיון להקמת כוח ז'נדרמריה אירופי משותף הועלה לראשונה בידי שרת ההגנה הצרפתית מישל אליו-מארי בספטמבר 2003. באוקטובר של אותה שנה הציגה אליו-מארי את הרעיון בפעם השנייה יחד עם שר ההגנה האיטלקי אנטוניו מרטינו בישיבת שרי ההגנה של האיחוד האירופי. ב-17 בספטמבר 2004 נחתם הסכם ראשוני להקמת הכוח בעיר נורדווייק שבהולנד. על ההסכם חתמו צרפת, איטליה, הולנד, פולין ופורטוגל. ב-23 בינואר 2006, נחנך רשמית מטה כוח הז'נדרמריה האירופי בעיר ויצ'נצה שבאיטליה.

ב-20 ביולי 2006 הוכרז הכוח כמבצעי. בין ה-19 ל-28 באפריל באותה שנה נערך התרגיל הראשון של הכוח. לאחר הצטרפותה של רומניה לאיחוד האירופי, הז'נדרמריה הרומנית ביקשה מעמד של משקיף קבוע בכוח הז'נדרמריה האירופי, כצעד ראשון לקראת חברות מלאה של ז'נדרמים רומנים בכוח. ב-3 במרץ 2009 הפכה הז'נדרמריה הרומנית לחברה מלאה בכוח הז'נדרמריה האירופי. בהמשך הצטרפה גם ספרד לכוח.

בדצמבר 2009 נשלחו 276 ז'נדרמים מהכוח לאפגניסטן במטרה לאמן את המשטרה הלאומית האפגנית. בתחילת 2010 נשלחו ז'נדרמים מהכוח לסייע לקורבנות רעידת האדמה בהאיטי.

## מערך
בבסיס הכוח בווינצ'נצה ישנם בין 800 ל-900 ז'נדרמים אשר אמורים להיות ערוכים לפריסה תוך 30 יום. פרט לכך מחזיק הכוח עוד 2,300 ז'נדרמים בעתודה. הכוח אינו שייך כפוף באופן רשמי למוסדות האיחוד האירופי אלא למדינות המשתתפות בו.

## קישורים חיצוניים

* 
* דף הפייסבוק הרשמי
* מידע על הכוח באתר משרד ההגנה ההולנדי

קטגוריה:האיחוד האירופי: צבא וביטחון
קטגוריה:איטליה: צבא וביטחון
קטגוריה:צרפת: צבא וביטחון
קטגוריה:ספרד: צבא וביטחון
קטגוריה:הולנד: צבא וביטחון
קטגוריה:פולין: צבא וביטחון
קטגוריה:רומניה: צבא וביטחון
קטגוריה:פורטוגל: צבא וביטחון
קטגוריה:כוחות שמירת שלום בין-לאומיים
הצל האחרון

**הצל האחרון** (באנגלית: **The Last Shadow**) הוא רומן מסוגת המדע הבדיוני המסיים את סאגת "המשחק של אנדר" שכללה את סדרת "אנדר" ואת סדרת "הצל", מאת הסופר אורסון סקוט קארד. הספר יצא לאור בשנת 2021 ותורגם לעברית על ידי הוצאת אופוס ב-1 במאי 2023.

קארד החל בכתיבת הספר במהלך אפריל 2020, תחת הסגר שנבע ממגפת הקורונה.

## חיבור לספר "מעוף הצללים"
במקור היה הספר אמור להיקרא "מעוף הצללים", אך קארד החליט שהשם יינתן במקום זאת לספר החמישי בסדרת "הצל" (שיצא לאור ב-17 בינואר 2012), שמקשר את סדרת הצל ל"צל האחרון". האירועים ב"מעוף הצללים" אמורים היו לשמש כפרק הראשון של ספר הסיום, שאמור היה להיקרא "Shadows Alive".

## סיום ספרי היקום הבדיוני של אנדר
בספר זה מגיעות שתי הסאגות, סדרת אנדר שהחלה ב"המשחק של אנדר" והסתיימה ב"ילדי המחשבה" וב"אנדר בגלות" וסדרת הצל שהחלה ב"הצל של אנדר" והסתיימה ב"מעוף הצללים", לסיומן. האירועים בספר ממשיכים את האירועים המתוארים ב"ילדי המחשבה".

עלילת הספר עוסקת בנכדיו של בין ובפרט נכדתו, "תוליום" - הנחטפים לפלנטה לוזיטניה על ידי הבינה המלאכותית, ג'יין. ג'יין ובני משפחת ריברה חוברים לקטנייתים במטרה לפענח את מקור וירוס הדסקולדה הקטלני.

## ראו גם
* אורסון סקוט קארד

## הערות שוליים

קטגוריה:ספרי אורסון סקוט קארד
קטגוריה:ספרי 2021
קטגוריה:המשחק של אנדר
רחוב 60

**רחוב 60** הוא סרט קולנוע ישראלי משנת 1976 בבימויו של ג'ורג' עובדיה, עם ששי קשת, יונה אליאן, יוסף שילוח, אריה אליאס ואתי גרוטס בתפקידים הראשיים.

העלילה היא על צעירה נרקומנית העוסקת בזנות ובהפצת סמים ונתונה למרותו של עבריין ששולט ומנצל אותה לצרכיו. אנשים פשוטים מהשכונה מצליחים לשקם אותה למרות ההתנגדויות של העבריין וכנופיית עושי דברו.

בסרט יש שתי סצנות של משברי קריזה במהלך גמילה מסמים.

הסרט צולם ברובו ביפו העתיקה, בשכונת עג'מי שרחוב 60 (כיום רחוב קדם) עובר לאורכה ומכאן שם הסרט. אתרי צילום נוספים - הירקון, פארק גני יהושע, הספארי ברמת גן, פארק צ'ארלס קלור וחוף יפו.

שייקה פייקוב כתב את המוזיקה לסרט וכן מילים ולחן לשירי הסרט. שיר אחד נכתב בידי משה בן שאול והאחר בידי גלעד בן ש"ך. בסרט מופיעה גם אהובה עוזרי בשירה ונגינה. ששי קשת ויונה אליאן שרים את כל השירים פרט לשיר אחד המושר בפי עדנה גורן.

## תקציר העלילה
מעתוק (אריה אליאס) הוא רווק מבוגר המתפרנס מצילום אנשים ביפו. מוטי (ששי קשת) הוא צעיר טוב לב המתפרנס מציור אנשים ונגינה בגיטרה. הם גרים בבית דירות ביפו ששם גרה גם אתי זמבולי (אתי גרוטס), מבוגרת גרושה המתפרנסת מחיזוי העתיד על ידי קריאה בקפה.

בעל הבית זילברשטיין (יוסי סגל) מאיים עליהם שיפנה אותם אם לא ישלמו את שכר הדירה אבל מעתוק זוכה במשחק קלפים ומשלם את שכר הדירה של כולם.

ממוש (יוסף שילוח) הוא סרסור וסוחר סמים. הוא מטיל את מרותו על לילי (יונה אליאן) שעוסקת למענו בזנות וסחר בסמים שהיא גם צורכת.

מוטי מתאהב בלילי ממבט ראשון אך לא יודע על עברה. הוא מביא אותה לדירתו לאחר מאבק עם שליחיו של ממוש. מהר מאוד הוא מגלה שלילי מכורה לסמים ומקבלת משברי קריזה קשים. רופא מייעץ לאשפזה אך מוטי מחליט לה לטפל בבית עם תרופות שקיבל מהרופא.

לילי משתקמת ומוטי לוקח אותה לשיט בירקון, לחתונה בוכרית ולחגיגת שמחת תורה בשכונה והאהבה ביניהם פורחת.

ללילי יש ילד בשם דוד הגדל אצל שכנתה לשעבר (ג'טה לוקה). לילי לוקחת אותו לטיול ואחר כך מחזירה אותו לשכנה. אנשיו של ממוש עוקבים אחריה וחוטפים את דוד כבן ערובה עד שאמו תחזור לממוש ותמשיך להפיץ את הסמים ולעבוד בזנות.

ממוש מחביא את הילד במחסן שלו בחוף יפו ומגיע לשם עם אנשיו לקבל משלוח גדול של סמים שמגיע בסירה לחוף.

מוטי ואנשי השכונה מתעמתים עם העבריינים עד שמגיעה המשטרה. ממוש חוטף את דוד מגיע לבניין בבניה עולה לגג ומאיים לזרוק אותו. הילד מנסה לברוח ונשאר תלוי למעלה. מוטי מגיע למעלה וביחד עם ממוש הם מנסים להעלות אותו אך ממוש מאבד את שווי המשקל ונופל אל מותו.

בסוף מוטי ולילי מתחתנים, נוסעים במכונית מקושטת כשמאחוריהם כל אנשי השכונה ושרים את "שיר החתונה".

## צוות השחקנים

## קישורים חיצוניים

*קדימון לרחוב 60, באתר יוטיוב
*רחוב 60, דיוני המועצה לביקורת סרטים ומחזות, באתר גנזך המדינה.
*שיר החתונה, באתר יוטיוב
*שיר לשמחה תורה, באתר יוטיוב
*אל תחזרי לשם, באתר יוטיוב
*כל הדגים חומקים לים, באתר יוטיוב
*כמו נדנדה ברוח, עדנה גורן, באתר יוטיוב
קטגוריה:סרטי 1976
קטגוריה:סרטים בעברית
קטגוריה:סרטי פשע ישראליים
קטגוריה:סרטי בורקס
קטגוריה:סרטי ג'ורג' עובדיה
קטגוריה:זנות בקולנוע
קטגוריה:סרטי דרמה ישראליים
קטגוריה:סרטי סמים
קטגוריה:סרטים ישראליים משנת 1976
האוסקר הראשון

**"האוסקר הראשון"** (ברוסית: **Первый Оскар**) הוא סרט דרמת מלחמה רוסי שיצא בבימויו של סרגיי מוקריצקי. תוכנן לצאת לאקרנים ברוסיה ב-24 במרץ 2022, אך נדחה ל-21 באפריל בעקבות הפלישה הרוסית לאוקראינה. הקרנת הבכורה נערכה כמה ימים קודם ב-14 באפריל 2022.

הסרט מגולל את קורות הפקת סרט התעודה התבוסה של החיילים הגרמנים ליד מוסקבה (Разгром немецких войск под Москвой) בבימויהם של ליאוניד ורלאם ואיליה קופאלין, שזכה בפרס אוסקר לסרט התיעודי הטוב ביותר ב־1943. חמישה עשר צלמים השתתפו בקרב על מוסקבה בשנת 1941. סטלין דרש לדווח לו על ההכנה ועל תהליך הצילומים והסרט יצא לאקרנים בברית המועצות בסוף פברואר 1942 וכעבור שנה זכה בפרס האוסקר בקטגוריית "הסרט התיעודי הטוב ביותר".

## עלילה
בתחילת מבצע ברברוסה והמלחמה הפטריוטית הגדולה סטודנטים צלמים מחליטים ללכת עם מצלמותיהם לחזית לקראת טקס האוסקר ה־15, בו יתמודד הסרט התיעודי הסובייטי על קטגוריית הסרט התיעודי הטוב ביותר.

## שחקנים ודמויות
* טיכון ז'יזנבסקי — איוואן מאיסקי
* אנטון מומוט – לב אלפרין
* דריה ז'ובנר — יוּנה
* אנדריי מרזליקין — איליה קופאלין
* ניקיטה טרסוב — ורלאמוב
* ואסילי מישצ'נקו — במאי ומנהל אולפן ההפקות
* מיכאיל בראשינסקי — אבא של לב
* אלכסיי קולגן — יוסיף סטלין
* סטניסלב סטרלקוב — ניקולאי ולאסיק
* סרגיי פוסקפליס

## הפקה
הצילומים החלו ב-31 בינואר 2021 בעיירה מדין שבמחוז קלוגה.

## קישורים חיצוניים

## הערות שוליים

קטגוריה:סרטים על קולנוע
קטגוריה:סרטי מלחמת העולם השנייה
קטגוריה:סרטי 2022
קטגוריה:סרטי מלחמה רוסיים
קטגוריה:סרטי פעולה רוסיים
קטגוריה:סרטי דרמה רוסיים
קטגוריה:סרטי דרמה היסטורית
קטגוריה:ברית המועצות בתרבות
קטגוריה:סרטים ברוסית
קטגוריה:סרטים באנגלית
Easy Love (שיר של סיגלה)

"**Easy Love**" הוא סינגל הבכורה של המפיק המוזיקלי הבריטי, סיגלה, שיצא, על ידי מיניסטרי אוף סאונד, ב-4 בספטמבר 2015. בשיר נמצאת דגימה מהשיר "ABC" של חמישיית הג'קסונים.

נכון לאפריל 2024, השיר הושמע למעלה מ-360 מיליון פעמים בספוטיפיי.

## וידאו קליפ
הווידאו קליפ של השיר, שצולם ברחבי לוס אנג'לס, קליפורניה, יצא בערוץ היוטיוב של סיגלה ב-4 באוגוסט 2015. נכון לדצמבר 2021, הווידאו קליפ, שמציג את צמד הרקדנים הקנדי-פיליפיני, Lucky Aces, נצפה למעלה מ-167 מיליון פעמים.

## מיקומי שיא

## נתוני מכירות

## היסטוריית יציאות לאור

## קישורים חיצוניים

## הערות שוליים

קטגוריה:שירי 2014
קטגוריה:סינגלי בכורה מ-2015
קטגוריה:סינגלים מ-2015
קטגוריה:שירי סיגלה
קטגוריה:שירים באנגלית
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים הסקוטי